CELEX: 31998R2459
Language: ro
Date: 1998-11-12 00:00:00
Title: Regulamentul (CE, CECO, Euratom) nr. 2459/98 al Consiliului din 12 noiembrie 1998 de modificare a Regulamentului (CEE, Euratom, CECO) nr. 260/68 de stabilire a condițiilor și a procedurii de aplicare a impozitului stabilit în beneficiul Comunităților Europene

01/Volumul 08
            
            
               RO
            
            
               Jurnalul Ofícial al Uniunii Europene
            
            
               242
            
         31998R2459
   
               L 307/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE, CECO, EURATOM) NR. 2459/98 AL CONSILIULUI
   
   din 12 noiembrie 1998
   de modificare a Regulamentului (CEE, Euratom, CECO) nr. 260/68 de stabilire a condițiilor și a procedurii de aplicare a impozitului stabilit în beneficiul Comunităților Europene
   CONSILIUL UNIUNII EUROPENE,
   având în vedere Tratatul de instituire a unui Consiliu unic și a unei Comisii unice ale Comunităților Europene,
   având în vedere Protocolul privind privilegiile și imunitățile Comunităților Europene și, în special, articolul 13 al acestuia,
   având în vedere propunerea Comisiei,
   întrucât, având în vedere Regulamentul (CE, CECO, Euratom) nr. 2458/98 al Consiliului din 12 noiembrie 1998 de modificare a Regulamentului (CEE, Euratom, CECO) nr. 259/68 de stabilire a Statutului funcționarilor și a Regimului aplicabil celorlalți agenți ai Comunităților Europene și a celorlalte regulamente care li se aplică acestora în ceea ce privește stabilirea remunerațiilor, a pensiilor și a altor drepturi bănești în euro (1), este necesar să se modifice Regulamentul (CEE, Euratom, CECO) nr. 260/68 al Consiliului (2),
   ADOPTĂ PREZENTUL REGULAMENT:
   Articolul 1
   În Regulamentul (CEE, Euratom, CECO) nr. 260/68, termenul „franci belgieni” se înlocuiește cu termenul „euro”, iar sumele exprimate în franci belgieni se înlocuiesc cu sumele lor echivalente în unități euro, la cursul de schimb stabilit de Consiliu.
   Se aplică normele privind rotunjirea sumelor stabilite în Regulamentul (CE) nr. 1103/97 al Consiliului din 17 iunie 1997 privind anumite dispoziții referitoare la introducerea monedei euro (3).
   Articolul 2
   Articolul 8 din Regulamentul (CEE, Euratom, CECO) nr. 260/68 se înlocuiește cu următorul text:
   
      „Articolul 8
      Impozitul se colectează prin deducere la sursă. Suma se rotunjește descrescător până la o sutime de euro.”
   
   Articolul 3
   La 1 ianuarie 1999, în temeiul prezentului regulament, Comisia efectuează convertirea în euro a sumelor exprimate în franci belgieni în Regulamentul (CEE, Euratom, CECO) nr. 260/68 al Consiliului; aceste valori se publică în Jurnalul Oficial al Comunităților Europene în ianuarie 1999.
   Articolul 4
   Prezentul regulament intră în vigoare la data publicării în Jurnalul Oficial al Comunităților Europene.
   Acesta se aplică de la 1 ianuarie 1999.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 noiembrie 1998.
      
         
            Pentru Consiliu
         
         
            Președintele
         
         E. HOSTASCH
         
      
   
   
      (1)  JO L 307, 17.11.1998, p. 1.
   
      (2)  JO L 56, 4.3.1968, p. 8, regulament astfel cum a fost modificat ultima dată prin Regulamentul (CE, CECO, Euratom) nr. 1197/98 (JO L 166, 11.6.1998, p. 1).
   
      (3)  JO L 162, 19.6.1997, p. 1.